વર્ષ ૨૦૦૮માં અમદાવાદમાં સિરિયલ બોમ્બ બ્લાસ્ટ થયા. દેશને હચમચાવનારી આ ઘટનાની તપાસમાં શહેર પોલીસ વિનય યાદવની હત્યાનો કેસ વિસરી ચુકી હતી.અઢી વર્ષના વહાણાં વિતિ ગયાં. ૧૫ જુલાઈ ૨૦૧૦નો દિવસ હતો. હૈદરાબાદ પોલીસના એક સિનિયર અધિકારીનો અમદાવાદ ક્રાઇમ બ્રાન્ચના ઓફિસર પર ફોન આવ્યો. માહિતી આપી કે, તેમણે તહેરીક-એ-જલવા નામના પ્રતિબંધિત આતંકી સંગઠનના કેટલાક લોકોને પકડ્યા છે. જેમાં એક વિકાર અહેમદ ઉર્ફ વિકારુદ્દીન છે. આ વિકારૂદ્દીને અમદાવાદમાં ૨૦૦૭માં મણિનગર એચ.ડી.એફ.સી.બેન્ક બહાર પોઇન્ટ બ્લેન્ક રેન્જથી ગોળી મારી એક કોન્સ્ટેબલની હત્યા કરી હતી.